Na temelju članka 5. Pravilnika o provedbi postupaka jednostavne nabave („Službeni glasnik Općine Sali“ broj 2/2018, dalje: Pravilnik) Općina Sali objavljuje:

**JAVNI POZIV ZA ISKAZ INTERESA**

**OTKUP AUTOHTONIH PROIZVODA ZA PROMOCIJU I DEMONSTRACIJU U OKVIRU PROJEKTA „INTERPRETACIJSKO EDUKACIJSKI CENTAR GRPAŠĆAK“**

**1. NAZIV I SVRHA MJERE**

Općina Sali je projektni partner Javnoj ustanovi „Park prirode Telašćica“ koja je nositelj Projekta „Interpretacijsko edukacijski centar Grpašćak“ (dalje u tekstu: IEC Grpašćak) u sklopu kojeg projekta je, među ostalim, predviđeno otvaranje trgovine za prodaju lokalnih proizvoda, a u cilju unaprjeđenja i prezentacije turističke ponude unutar Parka prirode Telašćica te izgradnje kapaciteta lokalnih gospodarstvenika/poduzetnika.

**2. PREDMET JAVNOG POZIVA**

Predmet Javnog Poziva je iskaz interesa dobavljača za isporuku prihvatljivih autohtonih proizvoda za promociju i demonstraciju – poljoprivrednih proizvoda i lokalnih suvenira, a koji proizvodi će se nabaviti sukladno odredbama Pravilnika te Uvjetima i kriterijima za otkup proizvoda koji su sastavni dio ovog Javnog poziva.

**3. VRSTA, KOLIČINA I KVALITETA PREDMETA NABAVE**

Opisano u Uvjetima i kriterijima za otkup proizvoda i ponudbenom listu, a što čini sastavni dio ovog poziva.

**4. BROJ NABAVE IZ PLANA NABAVE**

40/2021-JN

**5. PROCIJENJENA VRIJEDNOST NABAVE**

56.000,00 kuna bez PDV-a

**6. NAVOD O GOSPODARSKIM SUBJEKTIMA SA KOJIMA JE NARUČITELJ U SUKOBU INTERESA**

OPG Nives Morović, Žman

**7. PRAVO SUDJELOVANJA**

Sukladno članku 6. Pravilnika pravo sudjelovanja na Javnom pozivu imaju -

pravne i fizičke osobe koje su registrirane za prodaju poljoprivrednih proizvoda i lokalnih suvenira.

**8.** **ROK ISPORUKE PROIZVODA I ROK VALJANOSTI PONUDE**

* Rok za isporuku proizvoda je do 31. prosinca 2021. godine
* Rok valjanosti ponude je minimalno 45 dana od dana roka za dostavu ponuda

**9. ROK, NAČIN I UVJETI PLAĆANJA**

Naručitelj će ugovorene iznose isplatiti prema uvjetima koji će se definirati ugovorom, a po isporuci predmeta nabave. Ugovoreni iznosi isplatiti će se po zaprimljenom računu u roku od 30 dana. Računi ispostavljeni na nepropisan način biti će vraćeni.

**10. KRITERIJ ZA ODABIR PONUDE**

Kriterij odabira ponude je ekonomski najpovoljnija ponuda.

**11. JEZIK I PISMO PONUDE**

Ponuda mora biti izrađena na hrvatskom jeziku i latiničnom pismu.

**12. NAČIN IZRADE I DOSTAVE PONUDA**

Rok za dostavu ponuda produljuje se **do 2. studenog 2021. godine u 13:00**, a ponude se dostavljaju elektronskom ili običnom poštom ili osobno te bez obzira na način dostave ista mora biti zaprimljena do navedenog roka.

U slučaju dostave ponude elektronskom poštom ponudu je potrebno dostaviti na adresu: **opcina@opcina-sali.hr**, a u naslovu iste treba navesti sljedeće:

**„OTKUP AUTOHTONIH PROIZVODA ZA PROMOCIJU I DEMONSTRACIJU U OKVIRU PROJEKTA „INTERPRETACIJSKO EDUKACIJSKI CENTAR GRPAŠĆAK“**

U slučaju dostave običnom poštom ili osobno na vanjskom omotu treba biti adresa i oznaka sljedećeg sadržaja:

**OPĆINA SALI**

 **Ulica Sali II kbr. 74 A**

 **23281 Sali**

**NAZNAKA:** **Ne otvaraj. Ponuda za otkup autohtonih proizvoda za promociju i demonstraciju u okviru Projekta „Interpretacijsko edukacijski centar Grpašćak“**

**U obzir će biti uzete sve ponude pristigle do dana objave ovog ispravka, odnosno do 25. 10.2021., te će se nastavno na ispravak tražiti eventualna pojašnjenja.**

**13. CIJENA PONUDE**

Ponuditelj dostavlja ponudu s upisanom cijenom u kunama. Sve stavke troškovnika moraju biti popunjene. U cijenu bez poreza na dodanu vrijednost moraju biti uračunati svi troškovi i popusti.

**14. ODREDBE O SPOSOBNOSTI PONUDITELJA**

**Pravna i poslovna sposobnost:** Dokaz upisa u sudski, obrtni, strukovni ili drugi odgovarajući registar države sjedišta gospodarskog subjekta te potvrdu porezne uprave o nepostojanju duga ne stariju od 6 mjeseci.

**15. SASTAVNI DIJELOVI PONUDE**

Ponuda mora sadržavati popunjen ponudbeni list s ispunjenim troškovnikom.

**16. ROK I MJESTO OTVARANJA PONUDA**

Rok za dostavu ponuda je 2. studenog 2021. godine u 13:00**.**

Otvaranje ponuda održati će se 2. studenog 2021. u 13:30 u prostorijama Općine Sali.

**17. ODLUKA O ODABIRU**

Naručitelj će obavijest o odabiru najpovoljnije ponude dostaviti svakom Ponuditelju na dokaziv način.

Sve potrebne informacije, a u cilju sastavljanja ponude, mogu se dobiti od naručitelja, tijekom radnog tjedna u periodu od 12 do 15 sati, a do isteka roka za dostavu ponuda.

**18. PODACI**

Svi osobni podaci prikupljeni temeljem ovog javnog poziva prikupljaju se i obrađuju u svrhu provedbe mjere, obrade zahtjeva i informiranja javnosti, u skladu s propisima koji uređuju zaštitu osobnih i drugih podataka.

KLASA:

URBROJ:

U Salima, 25. listopada 2021.

 OPĆINA SALI